
UDHËZIM
Nr. 8, datë 6.8.2026
PËR PËRCAKTIMIN E KRITEREVE, PËR PËRPILIMIN E LISTAVE, MËNYRËN E HARTIMIT TË SKEDAVE PËRSHKRUESE PËR PASURITË E PALUAJTSHME NË PRONËSI SHTETËRORE, OBJEKT VERIFIKIMI TË INTERESIT KULTUROR, DHE DËRGIMIT TË TYRE

Në mbështetje të nenit 102, pika 4, të Kushtetutës së Republikës së Shqipërisë; të nenit 58, pika 2, të ligjit nr. 27/2018, “Për trashëgiminë kulturore dhe muzetë”, të ndryshuar,
UDHËZOJ:

Neni 1

Objekti

Ky udhëzim përcakton:

a) kriteret për përpilimin e listave të pasurive të paluajtshme në pronësi shtetërore që do t’i nënshtrohen procesit të verifikimit të interesit kulturor;

b) mënyrën e hartimit dhe përmbajtjen e skedave përshkruese të këtyre pasurive;

c) mënyrën dhe dokumentacionin për dërgimin e listave dhe skedave përshkruese pranë institucioneve kompetente.

Neni 2

Fusha e zbatimit

Ky udhëzim zbatohet për pasuritë e paluajtshme në pronësi shtetërore, të cilat i nënshtrohen procedurës së verifikimit të interesit kulturor, sipas nenit 57, të ligjit nr. 27/2018, “Për trashëgiminë kulturore dhe muzetë”, të ndryshuar.

Neni 3

Parimet e dokumentimit

1. Dokumentimi i pasurive të paluajtshme objekt verifikimi realizohet në mënyrë të unifikuar, të standardizuar dhe të verifikueshëm.

2. Të dhënat e dokumentuara, duhet të sigurojnë:

a) identifikimin e saktë të pasurisë;

b) gjurmueshmërinë administrative dhe territoriale;

c) krahasueshmërinë e informacionit ndërmjet pasurive;

ç) mbështetjen e procesit të verifikimit të interesit kulturor;

d) integrimin e të dhënave në sistemet shtetërore të administrimit të trashëgimisë kulturore.

3. Struktura dhe përmbajtja e listave dhe skedave përshkruese përcaktohen në anekset që i bashkëlidhen këtij udhëzimi dhe janë pjesë përbërëse e tij.

Neni 4

Kriteret për përpilimin e listave

Në listat e pasurive të paluajtshme në pronësi shtetërore përfshihen pasuritë që plotësojnë një ose më shumë nga kriteret e mëposhtme:

a) janë ndërtuar ose krijuar më shumë se 70 vjet para datës së hartimit të listës;

b) paraqesin indicie për vlera historike, artistike, arkitektonike, arkeologjike ose etnografike;

c) evidentohen në dokumentacion historik, arkivor, bibliografik ose hartografik;

ç) janë pjesë e qendrave historike, ansambleve historike, peizazheve kulturore ose zonave arkeologjike;

d) janë identifikuar ose propozuar nga institucionet përgjegjëse për trashëgiminë kulturore, autoritetet publike administruese, njësitë e vetëqeverisjes vendore, komuniteti lokal ose organizatat e shoqërisë civile, në përputhje me përcaktimet e pikës 2, të nenit 57, të ligjit nr. 27/2018, “Për trashëgiminë kulturore dhe muzetë”, të ndryshuar.
Neni 5

Përgatitja e listave

1. Listat e pasurive të paluajtshme në pronësi shtetërore, objekt verifikimi të interesit kulturor, hartohen nga institucioni që administron pasurinë, në bashkëpunim me Drejtorinë Rajonale të Trashëgimisë Kulturore, sipas kompetencës territoriale dhe funksionale.
2. Për pasuritë e paluajtshme në administrim të ministrisë përgjegjëse për trashëgiminë kulturore, listat hartohen nga strukturat përkatëse të saj.

3. Lista hartohet mbi bazën e dokumentacionit administrativ, teknik, kadastral, historik dhe informacionit të mbledhur gjatë verifikimeve në terren.
Neni 6

Forma dhe përmbajtja e listave

1. Listat e pasurive të paluajtshme në pronësi shtetërore, objekt verifikimi të interesit kulturor, hartohen sipas modelit të përcaktuar në aneksin I, bashkëlidhur këtij udhëzimi.

2. Lista përmban të paktën këto të dhëna:

a) emërtimin e pasurisë; 
b) vendndodhjen dhe koordinatat gjeografike sipas Kornizës Referuese Gjeodezike Shqiptare;

c) të dhënat e identifikimit kadastral, kur disponohen;
ç) institucionin administrues; 

d) përshkrimin e shkurtër të karakteristikave kryesore;
dh) të dhëna paraprake mbi vlerat e mundshme historike, artistike, arkitektonike, arkeologjike ose etnografike;
e) të dhëna mbi gjendjen fizike dhe funksionale;

ë) të dhëna mbi statusin e mbrojtjes dhe dokumentet përkatëse, kur disponohen;

f) të dhëna mbi aksesin dhe përdorimin;
g) dokumentacionin mbështetës të disponueshëm.

3. Lista hartohet në format elektronik dhe ruhet sipas legjislacionit në fuqi për arkivat dhe administrimin e dokumenteve.

Neni 7

Hartimi i skedave përshkruese

1. Për çdo pasuri të përfshirë në listë hartohet një skedë përshkruese sipas modelit të përcaktuar në aneksin II.

2. Skeda përshkruese hartohet mbi bazën, e:

a) verifikimit në terren;

b) dokumentacionit teknik dhe kadastral;

c) dokumentacionit historik dhe arkivor;

ç) dokumentacionit fotografik dhe hartografik;

d) burimeve të tjera dokumentare të disponueshme.

3. Skeda përshkruese duhet të përmbajë të dhëna të plota, të sakta dhe të përditësuara.

4. Skeda përshkruese nënshkruhet nga personi përgjegjës për hartimin e saj dhe miratohet nga institucioni që e paraqet.

Neni 8

Përmbajtja e skedës përshkruese

1. Skeda përshkruese përmban të dhëna administrative, juridike, teknike, historike, arkitektonike, konstruktive, fotografike dhe hartografike, si dhe informacion mbi gjendjen e konservimit dhe vlerësimin e riskut.

2. Fushat e detyrueshme dhe mënyra e plotësimit të tyre përcaktohen në aneksin II.

3. Çdo ndryshim në modelin standard të skedës bëhet me ndryshimin e këtij udhëzimi.

Neni 9

Dërgimi i listave dhe skedave përshkruese

1. Institucioni administrues i pasurisë harton listën e pasurive dhe skedat përshkruese sipas kërkesave të këtij udhëzimi dhe i dërgon pranë Institutit Kombëtar të Trashëgimisë Kulturore.

2. Dokumentacioni dërgohet në format elektronik dhe, kur kërkohet, edhe në format fizik.

3. Dokumentacioni përfshin:

a) listën e pasurive;

b) skedat përshkruese;

c) dokumentacionin fotografik;

ç) dokumentacionin hartografik;

d) dokumentacionin kadastral, kur disponohet;

dh) dokumente të tjera mbështetëse.

4. Instituti Kombëtar i Trashëgimisë Kulturore, brenda 15 ditëve pune nga marrja e dokumentacionit, verifikon plotësinë dhe përputhshmërinë e tij me kërkesat e këtij udhëzimi.

5. Kur dokumentacioni rezulton i paplotë ose përmban pasaktësi, Instituti Kombëtar i Trashëgimisë Kulturore i kërkon institucionit administrues plotësimin ose korrigjimin e tij, duke përcaktuar elementet që duhet të plotësohen dhe afatin për paraqitjen e dokumentacionit plotësues, i cili nuk mund të jetë më i gjatë se 20 (njëzet) ditë pune nga data e marrjes së njoftimit.

6. Me kërkesë të arsyetuar të institucionit administrues, kur plotësimi i dokumentacionit kërkon marrjen e të dhënave nga institucione të tjera, kryerjen e verifikimeve teknike në terren, përgatitjen e dokumentacionit shtesë ose për arsye të tjera objektive, afati i përcaktuar në pikën 5 të këtij neni mund të shtyhet edhe me 10 (dhjetë) ditë pune të tjera.

7. Afati i përcaktuar në pikën 4 të këtij neni pezullohet nga data e njoftimit për plotësimin e dokumentacionit dhe rifillon me paraqitjen e dokumentacionit të plotësuar.

8. Në rast se institucioni administrues nuk paraqet dokumentacionin e plotësuar brenda afatit të përcaktuar sipas këtij neni, Instituti Kombëtar i Trashëgimisë Kulturore njofton me shkrim institucionin administrues për mbylljen e procedurës së verifikimit të dokumentacionit. Paraqitja e mëvonshme e dokumentacionit trajtohet si kërkesë e re dhe i nënshtrohet procedurës së parashikuar në këtë udhëzim.

9. Pas miratimit të procedurës së verifikimit të interesit kulturor dhe deklarimit të objektit pasuri kulturore nga ministri përgjegjës për trashëgiminë kulturore, Instituti Kombëtar i Trashëgimisë Kulturore përcjell dokumentacionin e plotë (kartelën teknike dhe urdhrin e ministrit) pranë Institutit Kombëtar të Regjistrimit të Trashëgimisë Kulturore për regjistrimin e objektit në Bazën e të Dhënave Shtetërore “Regjistri Kombëtar i Pasurive Kulturore”.

10. Dokumentacioni konsiderohet i plotë kur përmban elementet e përcaktuara në pikën 3 të këtij neni dhe është përgatitur sipas anekseve të këtij udhëzimi.

11. Deklarimi i një pasurie të paluajtshme shtetërore si pasuri kulturore nuk sjell ndryshimin e pronësisë ose të institucionit administrues të saj. Pasuria vijon të administrohet nga institucioni që e ka në administrim, në përputhje me legjislacionin në fuqi për administrimin e pronës publike dhe me detyrimet, kufizimet dhe kërkesat që rrjedhin nga statusi i saj si pasuri kulturore, në përputhje me legjislacionin në fuqi për trashëgiminë kulturore.

Neni 10
Administrimi i të dhënave

1. Të dhënat e përfshira në listat dhe skedat përshkruese administrohen në përputhje me legjislacionin në fuqi dhe kërkesat teknike të institucioneve përgjegjëse të trashëgimisë kulturore.

2. Të dhënat mund të përdoren për dokumentimin, monitorimin, studimin dhe administrimin e pasurive objekt verifikimi të interesit kulturor.
3. Në zbatim të nenit 32, të ligjit nr. 27/2018, “Për trashëgiminë kulturore dhe muzetë”, të ndryshuar, pasuritë kulturore të deklaruara regjistrohen në Regjistrin Kombëtar të Pasurive Kulturore (RKPK), i cili administrohet nga Instituti Kombëtar i Regjistrimit të Trashëgimisë Kulturore.

Neni 11

Autoritetet zbatuese

Ngarkohen për zbatimin e këtij udhëzimi, sipas fushave të tyre të përgjegjësisë, ministria përgjegjëse për trashëgiminë kulturore, Instituti Kombëtar i Trashëgimisë Kulturore, drejtoritë rajonale të trashëgimisë kulturore, Instituti Kombëtar i Regjistrimit të Trashëgimisë Kulturore, njësitë e vetëqeverisjes vendore dhe institucionet shtetërore që administrojnë pasuri të paluajtshme në pronësi shtetërore objekt verifikimi të interesit kulturor.

Neni 12

Hyrja në fuqi
Ky udhëzim hyn në fuqi pas botimit në Fletoren Zyrtare.

MINISTËR I TURIZMIT, KULTURËS DHE SPORTIT

Blendi Gonxhja

ANEKS I

LISTA E PASURIVE TË PALUAJTSHME NË PRONËSI SHTETËRORE OBJEKT VERIFIKIMI TË INTERESIT KULTUROR


ANEKS II

	SKEDA PËRSHKRUESE (KARTELA) nr.___________

	PËR PASURITË KULTURORE MATERIALE TË PALUAJTSHME

	

	1. TË DHËNA ADMINISTRATIVE TË PASURISË KULTURORE 

	1.1 Kodi i arkivës IKTK
	

	1.2 Kod RKPK (kodi unik i objektit të regjistruar në Regjistrin Kombëtar të Pasurive Kulturore)
	

	1.3 Emërtimi/kodi sipas zonifikimit, nëse ka
	Emërtimi sipas aktit të shpalljes në fuqi/kodi sipas zonifikimit nëse ka

	1.4 Kategoria
	

	1.4.1 Fusha
	

	1.4.2 Teknika
	

	1.4.3 Tipologjia 
	

	1.5 Statusi i mbrojtjes 
	

	1.5.1 Rëndësia e vlerave 
	Me rëndësi universale (kriteri-et);
Me rëndësi kombëtare (kriteri-et);
Me rëndësi lokale (kriteri-et);
Me rëndësi për ansamblin (kriteri-et).

	1.6 Data e shpalljes
	

	1.6.1 Shpallja
	Lloji i aktit ligjor
	Numri
	Institucioni i shpalljes

	
	
	
	

	1.7 Datimi (viti/shek.)
	

	1.8 Institucioni administrues në varësi të ministrisë përgjegjëse për trashëgiminë kulturore
	

	1.8.1 Vendndodhja
	Qarku
	Bashkia
	Njësia Administrative
	Fshati
	Adresa
	Adresa alternative

	
	
	
	
	
	
	

	1.8.2 Koordinatat gjeografike të monumentit
	Gjerësi dhe gjatësi gjeografike sipas sistemit KRRGJSH

	1.8.3 Pamje të pozicionit në hartë 
	Vendosjes e një imazhi harte ose direkt përmes Google Maps, pikë dhe poligon i ndërtesës

	1.8.4 Zonë mbrojtëse të pasurisë kulturore
	 “Po”, “Jo”

	1.8.5 Koordinata gjeografike të zonës mbrojtëse
	

	1.8.6 Zona kadastrale
	

	1.8.7 Nr. i pasurisë dhe sipërfaqe
	

	1.9 Të dhëna sasiore
	Lartësia e objektit (m)
	Nr. i kateve 
	Sipërfaqja e ndërtimit (m2/ha)
	Sipërfaqja e përgj. e rrethimit (m2/ha)
	Sipërfaqja e zonës mbrojtëse (m2/ha)

	
	
	
	
	
	

	1.10 Aksesi deri në monument? 
	 ☐ Rrugë automobilistike 

 ☐ Rrugë këmbësore

	1.10.1 Gjendja e rrugës 
	☐ E mirë

☐ E keqe


	2. TË DHËNA RRETH PRONËSISË

	2.1 Pronësia
	 “Shtetërore”, “Private”

	2.1.1 Emri i pronarit (-ve)
	


	3. TË DHËNA TEKNIKE

	3.1 Historiku i objektit

	Interesi: historik/artistik/arkitektonik/arkeologjik/etnografik

	3.2 Përshkrimi arkitektonik
	

	3.2.1 Marrëdhënia me hapësirën urbane 
	Funksioni i pasurive kulturore në raport me hapësirën ku ndodhen qoftë qendër historike, ansambël historik urban, arkitektonik, zonë arkeologjike etj.

	3.2.2 Autorësia
	Autor grupin e projektimit/pa autor


	4.KONSERVIM/RESTAURIM/MIRËMBAJTJE

	4.1 Viti i ndërhyrjes 
	1, 2.....

	4.1.1 Lloji i ndërhyrjes 
	lloji i ndërhyrjes të jetë i lidhur me çdo vit të ndërhyrjes më sipër. 




	5. PËRSHKRIMI KONSTRUKTIV – 

	5.1 Pasuria kulturore 
	Ekziston 

Nuk ka gjurmë të ndërtesës pasuri kulturore

	5.2 Gjendja ndërtim/rrënojë arkeologjike
	Ndërtim

Rrënojë arkeologjike

	5.3 Skema strukturore
	

	5.4 Materiali i ndërtimit 
	

	5.5 Elementet konstruktive 
	

	5.5.1 Themelet
	 

	5.5.2 Skema e mbulimit 
	

	5.5.3 Materiali i mbulimit 
	

	5.5.4 Të tjera (dyer, dritare, shkallë, porta hyrëse, tavane, dysheme etj.) 
	

	5.5 Elemente të paluajtshme (vepra arti/ pjesë përbërëse e pasurisë)
	

	
	

	6. ELEMENTE TË TJERA ARKITEKTONIKE

	6.1 Elemente të paluajtshme (vepra arti)
	- pikturë murale;
- objekteve në dru të gdhendur, dru të dekoruar, stukoreliev;
- mozaik;
- dekorime metali.


	7. DOKUMENTACIONE DHE ARKIVA 

	7.1 Dokumentacioni grafik dhe 
hartografik 
	

	7.2 Dokumentacioni fotografik 
	

	7.3 Dokumentacioni referencë/bibliografi
	Bibliografia


	8. TË DHËNA TË PËRGJITHSHME GJATË REALIZIMIT TË MONITORIMIT TË GJENDJES SË KONSERVIMIT DHE VLERËSIMIN POTENCIAL TË RISKUT

	8.1 Aksesi 
	☐ I aksesueshëm;
☐ I aksesueshëm me vështirësi;
☐ I paaksesueshëm.

	8.2 Rreziku mbizotërues
	☐ Tërmet;
☐ Përmbytje;
☐ Rrëshqitje;
☐ Zjarri;
☐ Risk biologjik, sëmundje infektive;
☐ Ortekë;
☐ Ndryshim klimaterik;
☐ Tjetër, specifiko.

	8.3 Përdorimi
	☐ Në përdorim;
☐ Shfrytëzim ose përdorim i pjesshëm;
☐ Jo në përdorim.

	8.4 Objekte të tjetërsuara, për vlerat për të cilat është shpallur pasuri kulturore
	PO/JO (nëse “po” shpjego)

	8.5 Përdorimi/funksioni fillestar
	

	8.6 Funksioni aktual
	

	8.7 Të dhënat e personit të kontaktit 
	

	8.7.1 Email-i 
	

	8.7.2 Mob./Tel.
	

	8.7.3 Shënime 
	


	9. MATRICA E GJENDJES SË RISKUT

	

	Gjendja strukturore
	
	
	
	Vlerësimi i gjendjes
	
	Klasifikimi i rrezikshmërisë

	

	Objekte plotësisht të shkatërruara (e papërdorshme)
	
	
	
	· Ndërtesë e shkatërruar jashtë funksionit;
· Shkatërrim i plotë i strukturave horizontale/ rrëzim (specifiko elementet dhe ambientin)

plotë/pjesor i strukturave vertikale.
	
	4

	

	Objekte në rrezik qëndrueshmërie (pjesërisht e papërdorshme/

e papërdorshme)
	
	
	
	· Shkatërrim pjesor/rrëzim (specifiko elementet dhe ambientin);
· Çarjet e mëparshme janë thelluar të gjitha;
· Humbje e dukshme e vertikalitetit (specifiko elementet);
· Dëmtim i përqendruar (specifiko elementin/ambientin);
· Dëmtim i konsiderueshëm i elementeve strukturore (çarje të thella, armatura në b/a e dukshme etj.).
	
	3

	

	Ndërtesa nuk duhet të përdoret në mënyrë të vazhdueshme/nevojë restaurimi (përkohësisht e përdorshme)
	
	
	
	· Çarjet e mëparshme janë thelluar të gjitha;
· Humbje e dukshme e vertikalitetit (specifiko elementet);
· Dëmtim i përqendruar (specifiko elementin/ambientin);
· Dëmtim mesatar i elementeve strukturore (çarje të dukshme).
	
	2

	

	Objekte në gjendje të mirë; në nevojë mirëmbajtjeje të vazhdueshme 

(E përdorshme – pa rrezik)
	
	
	
	· Dëmtime sipërfaqësore në suva (specifiko spesorin e çarjeve dhe ambienti);
· Dëmtim i lehtë i elementeve strukturore (çarje deri 2 mm).

	
	1


	10. TË DHËNAT E SKEDIMIT

	10.1 Skeduesi:
	

	10.2 Titulli/profesioni i skeduesit:
	

	10.3 Data e plotësimit:
	

	10.4 Data e përditësimit: 
	

	
	



